Езус прыносіць радасць ужо як малое дзіця. Св. Лука падкрэслівае, што гэту радасць адчуваюць тыя, хто паслухмяны Святому Духу. Яны распазнаюць у Дзіцяці Збавіцеля свету. Гэта стала ўдзелам Сімяона, чалавека справядлівага і пабожнага, які ў старасці дачакаўся спаўнення абяцання, якое даў яму Бог. Позірк з верай дазволіў Сімяону апрача святла заўважыць таксама цемру цярпення, якое ў прарочых словах ён прадказаў Марыі. Місія Езуса ўжо вядомая Яго выбраным.